АҞӘА, ԥхынҷкәын 12 – Sputnik, Бадраҟ Аҩӡба. "Ишьхатәылоу Аԥсны" автор Ҭенгьиз Ҭарба ирепортаж "Фантастический Ски-тур в горах Абхазии" аиааира агеит аноминациа "Профессиональный видеорепортаж о путешествии"аҟны.
Иара иаарласны иддырбараны иҟоуп ателеканал "Моя планета"аҟны. Абри атәы Sputnik акорреспондент изеиҭеиҳәеит Ҭенгьиз Ҭарба.
"Ателеканал "Моя планета" аконкурс мҩаԥнагоит аныҟәаҩцәа рыбжьара. Уи иалахәуп апрофессионалтә блогерцәа реиԥш ҿыц абри аус знапы алазкызгьы. Еиуеиԥшым аноминациақәа рҟны иалыркаауеит аусумҭақәа. Сынтәатәи ажиури шьақәгылан апрофессионалтә фотоҭыхыҩцәа, ажурналистцәа, аблогерцәа рыла", — иҳәоит Ҭарба.
"Ҵыԥхгьы ҳрепортаж актәи аҭыԥ ааннакылеит. Усҟан хнызқь инареиҳаны зыҳәа ыҟан", — иҳәоит Ҭарба.
Апроект "Ишьхатәылоу Аԥсны" аԥҵан 2011 шықәса рзы. Уиижьҭеи имҩаԥган 25 експедициа, ирхысын 650 километра.
Абарҭ зегьы ирылҵшәахеит афильм кьаҿқәа шьаҭаны ироуз афотои авидеои материалқәа.